**Vienošanās Nr. \_\_\_**

*Par maksājumu karšu pieņemšanas pakalpojuma nodrošināšanu Vienotajā valsts un pašvaldību pakalpojumu portālā*

Rīgā

|  |  |
| --- | --- |
| DATUMS SKATĀMS LAIKA ZĪMOGĀ | VIENOŠANĀS NUMURU SKATĪT REĢISTRĀCIJAS INFORMĀCIJĀ |

**Valsts kase**, tās *AMATS VĀRDS UZVĀRDS* personā, kurš(a) rīkojas saskaņā ar *PĀRSTĀVĪBAS PAMATOJUMS*, no vienas puses un

**Valsts reģionālās attīstības aģentūra** (turpmāk – Aģentūra), tās direktora Aigara Undzēna personā, kurš rīkojas saskaņā ar Ministru kabineta 2016.gada 14.jūnija noteikumiem Nr.375 „Valsts reģionālās attīstības aģentūras nolikums” no otras puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (turpmāk – Iestāde)**,** tās *AMATS VĀRDS UZVĀRDS* personā, kurš(a) rīkojas saskaņā ar *PĀRSTĀVĪBAS PAMATOJUMS*, no trešās puses,

turpmāk visi kopā un katrs atsevišķi šīs vienošanās tekstā saukti par Pusēm,

ievērojot:

1. Starp Aģentūru un AS “Citadeli banka” līgumā par maksājuma karšu pieņemšanu portālā noteikto,
2. starp Aģentūru un Valsts kasi noslēgto starpresoru vienošanos par pakalpojumu klasifikatora datu apmaiņu maksājumu karšu pieņemšanas pakalpojuma darbības nodrošināšanai Vienotā valsts un pašvaldību pakalpojumu portālā*,*

lai nodrošinātu Iestādes *IESTĀDES FUNKCIJAS VAI UZDEVUMA, KURA IZPILDEI TIEK SLĒGTA VIENOŠANĀS APRAKSTS* un Aģentūras uzdevuma nodrošināt centralizēto publisko pakalpojumu kataloga uzturēšanu un attīstību efektīvāku izpildi, pamatojoties uz Valsts pārvaldes iekārtas likuma 55. panta ceturto daļu un 58. panta pirmo daļu, noslēdz šādu vienošanos (turpmāk – Vienošanās).

1. **Vienošanās ir lietoti šādi termini un definīcijas**
   1. **Aģentūras** **līgums** – 2017. gada 6. oktobrī noslēgts līgums par maksājuma karšu pieņemšanu portālā starp Aģentūru un AS “Citadele banka”;
   2. **Banka** – AS „Citadele banka”;
   3. **Darījums** – bezskaidras naudas norēķins ar Karti Portālā par Iestādes piedāvāto pakalpojumu vai nodrošinājumu, izmantojot Maksājumu moduli;
   4. **Izdevējs** – banka vai iestāde, kas ir emitējusi Karti;
   5. **Karte** – (arī Maksājumu Karte) – Izdevēja izdota *VISA, VISA Electron, MasterCard* vai *Maestro* maksājumu karte;
   6. **Karšu Apstrādes Centrs** – Bankas izvēlēts ārējais Pakalpojuma sniedzējs, kas saskaņā ar Bankas pilnvarojumu veic Kartes autorizāciju, Darījumu datu apstrādi, nodarbojas ar Reklamāciju izskatīšanu par Darījumu apmaksas kārtību un sadarbojas ar Banku citos ar Karšu Darījumu datu apstrādi saistītos jautājumos. Aģentūras līguma noslēgšanas brīdī Karšu Apstrādes Centrs ir SIA „Worldline Latvia”, reģistrācijas Nr.40003072814, ar kuru Banka pilnvaro uzņemties atsevišķu Bankai Valsts kases līgumā noteikto saistību izpildi, pamatojoties uz starp Banku un SIA „Worldline Latvia” noslēgtajiem sadarbības līgumiem;
   7. **Kartes lietotājs** – Iestādes klients – fiziska vai juridiska persona, kuras vārds, uzvārds un/vai nosaukums atrodas uz Kartes un kura veic Darījumu;
   8. **Maksājumu modulis** – Portāla koplietošanas komponente, ar kuras starpniecību tiek nodrošināta Pakalpojuma sniegšana;
   9. **Pakalpojums** – Publisko pakalpojumu katalogā publicēto publisko pakalpojumu apmaksa ar Maksājuma moduļa starpniecību, izmantojot MasterCard vai VISA sistēmas maksājumu karti;
   10. **Pakalpojumu klasifikators** – Valsts kases un Aģentūras sagatavots pakalpojumu klasifikators, kas nodrošina Publisko pakalpojumu katalogā publicēto publisko pakalpojumu identificēšanu pēc to ekonomiskās būtības un piederības;
   11. **Portāls** – Aģentūras uzturētais Vienotais valsts un pašvaldību pakalpojumuportāls [www.latvija.lv](http://www.latvija.lv), kurā Aģentūra sniedz Pakalpojumu un iekasē budžeta maksājumus;
   12. **Publisko pakalpojumu katalogs** – Portāla sastāvdaļa, katalogs, kurā tiek publicēta informācija par publiskajiem pakalpojumiem;
   13. **Reklamācija** – Kartes lietotāja un/vai Izdevēja iesniegta jebkāda pretenzija, ar kuru apstrīd Darījumu jebkurā tā daļā un kas tiek izskatīta saskaņā ar *MasterCard* vai *VISA* noteikumos reglamentēto procedūru un/vai Karšu Apstrādes Centra prasībām.
2. **Vienošanās priekšmets** 
   1. Aģentūra apņemas pieņemt visas derīgās, pienācīgi uzrādītās Kartes kā bezskaidras naudas norēķinu līdzekli, nodrošinot klientam iespēju apmaksāt Publisko pakalpojumu katalogā publicētos Iestādes publiskos pakalpojumus, kas izvietoti Vienotajā valsts un pašvaldību pakalpojumu portālā www.latvija.lv, ar Maksājumu moduļa starpniecību.
   2. Valsts kase, ievērojot Valsts kases līgumos un Aģentūras līgumos noteikto, apņemas veikt Darījumu summu pārskaitījumu uz Darījumā norādīto Valsts kasē atvērto Iestādes kontu.
   3. Iestāde apņemas segt Valsts kasei komisijas maksu no Darījuma summas par veiktajiem Darījumiem un Banku sniegto Pakalpojumu 0.92% (nulle procenti un deviņdesmit divas simtdaļas) apmērā no Darījuma summas, kas veikta ar VISA, VISA Electron, MasterCard vai *Maestro* Kartēm.
3. **Vienošanās izpildes kārtība**
   1. Iestāde, pēc Vienošanās noslēgšanas Publisko pakalpojumu katalogā izveido Pakalpojuma klasifikatora pieteikumu un iesniedz saskaņošanai Aģentūrai.
   2. Aģentūra saskaņā ar Aģentūras līgumos noteikto kārtību nodrošina Darījumu veikšanu un nosūta Darījumu datus Karšu Apstrādes Centram Darījuma noformēšanas dienā.
   3. Valsts kase ne vēlāk kā 2 (divu) darba dienu laikā no Aģentūras Darījuma atskaites par dienas laikā veiktajiem Darījumiem nosūtīšanas Karšu Apstrādes Centram pārskaita Darījumu summas uz Darījumos norādīto Iestādes norēķinu kontu Valsts kasē, neatskaitot un neieturot Vienošanās 2.3.punktā noteikto komisijas maksu vai citas maksas, kas Valsts kasei pienāktos saskaņā ar šo Vienošanos.
   4. Visas komisijas maksas par veiktajiem Darījumiem, kas aprēķinātas kā Vienošanās 2.3.punktā noteiktais procents no iepriekšējā mēnesī veikto Iestādes Darījumu summas, kas reģistrēti kontā Valsts kasē, Valsts kase ietur no Iestādes konta Valsts kasē Nr. \_\_\_\_\_\_\_\_\_\_\_\_\_\_\_\_\_\_\_ ar budžeta izdevumu klasifikācijas kodu 2236 (“*Bankas komisija, pakalpojumi*”). Valsts kase, veicot ieturējumu, paskaidrojuma jeb maksājuma mērķa laukā norāda skaidrojošu informāciju par ieturējumu.
   5. Ja Iestāde Vienošanās 3.4.punktā minētajā kontā nav nodrošinājusi tādu naudas līdzekļu atlikumu, lai Valsts kase var ieturēt Vienošanās 2.3.punktā minēto komisijas maksu, tad Valsts kase ir tiesīga ieturēt šo maksu no jebkura cita Iestādes konta Valsts kasē ar budžeta izdevumu klasifikācijas kodu 2236. Valsts kase, veicot ieturējumu, paskaidrojuma jeb maksājuma mērķa laukā norāda ieturējuma pamatojumu.
   6. Ja no Iestādes kontiem Valsts kasē nevar veikt ieturējumus saskaņā ar Vienošanās 3.4. un 3.5. punktā noteikto, tad Valsts kase nosūta Iestādei rēķinu.
4. **Pušu tiesības un pienākumi**
   1. Aģentūra:
      1. apņemas veikt Vienošanās 2.1.punktā un 3.2.punktā noteiktās darbības Aģentūras līgumos noteiktajā kārtībā.
      2. ir tiesīga pieprasīt no Iestādes informāciju, kas nepieciešama Darījumu noformēšanai.
      3. ir tiesīga, tajā skaitā pēc Valsts kases pieprasījuma, bloķēt Pakalpojumu, paziņojot par to Iestādei uz Vienošanās 10.nodaļā norādīto adresi.
   2. Iestāde:
      1. apņemas apmaksāt Vienošanās 5.2.punktā minēto rēķinu par zaudētu Reklamāciju. Šis Iestādes pienākums ir spēkā attiecībā uz Reklamācijām, kas iesniegtas Bankai 13 (trīspadsmit) kalendāros mēnešus no attiecīgā Darījuma veikšanas dienas, bet ne vēlāk kā līdz 2029. gada 31. janvārim.
      2. pēc Vienošanās 4.1.3.apakšapunktā noteiktā paziņojuma par Pakalpojuma bloķēšanu saņemšanas, kā arī citos gadījumos atbilstoši nepieciešamībai apņemas aktualizēt Publisko pakalpojumu katalogā aprakstītā Iestādes publiskā pakalpojuma datus.
      3. nodrošina Vienošanās 3.4.punktā minētajā Iestādes kontā Valsts kasē tādu naudas līdzekļu atlikumu, lai Valsts kase saskaņā ar Vienošanās 3.4.punktu var veikt aprēķinātās komisijas maksas ieturēšanu. Ja aprēķinātās komisijas maksas ieturēšanas brīdī norēķinu konta atlikums nav pietiekams, Iestāde nodrošina pārskaitījumu uz Valsts kases norādīto kontu 5 (piecu) darba dienu laikā pēc Vienošanās 3.6.punktā minētā rēķina saņemšanas.
      4. ir tiesīga saņemt Darījumu summu pārskaitījumus uz Darījumos norādīto Iestādes norēķinu kontu Valsts kasē Vienošanās 3.3.punktā noteiktajā termiņā.
   3. Valsts kase:
      1. ievēro Valsts kases līgumā noteiktās tiesības un pienākumus, tajā skaitā apņemas veikt Vienošanās 3.3.punktā noteiktās darbības;
      2. ir tiesīga no Iestādes konta Valsts kasē veikt ieturējumus saskaņā ar Vienošanās 3.4. un 3.5.punktā noteikto;
      3. ir tiesīga no Iestādes konta Valsts kasē veikt ieturējumu Vienošanās 5.1.punktā minētā rēķinā norādītās summas apmērā gadījumā, ja Iestāde Vienošanās 5.2.punktā noteiktajā termiņā nav apmaksājusi Bankas rēķinu par zaudētu Reklamāciju.
5. **Reklamāciju izskatīšanas un Darījumu atmaksas kārtība**
   1. Aģentūra Aģentūras līgumā noteiktajā kārtībā, saņemot no Bankas rēķinu par zaudētu Reklamāciju, rēķinu 3 (trīs) darba dienu laikā nosūta Iestādei uz Vienošanās 10.nodaļā norādīto adresi.
   2. Iestāde, saņemot Vienošanās 5.1.punktā minēto rēķinu, to apmaksā 5 (piecu) darba dienu laikā no rēķina saņemšanas dienas, veicot pārskaitījumu uz rēķinā norādītajiem Bankas norēķinu rekvizītiem (maksājuma rīkojuma mērķī norādot rēķina numuru).
   3. Ja pēc Kartes lietotāja, Iestādes, Aģentūras vai Karšu apstrādes centra iniciatīvas ir konstatēts kļūdaini veikts Darījums, tad šādu Darījumu atmaksa tiek veikta saskaņā ar Darījumu atmaksas kārtību (pielikumā).
6. **Vienošanās grozījumi, tās darbības pārtraukšana**
   1. Vienošanos var grozīt, Pusēm savstarpēji vienojoties un saskaņojot grozījumus ar Valsts kasi.
   2. Jebkuri Vienošanās grozījumi tiek noformēti rakstveidā un kļūst par Vienošanās neatņemamu sastāvdaļu.
   3. Vienošanās zaudē spēku Valsts pārvaldes iekārtas likumā noteiktajos gadījumos, tajā skaitā, ja tiek izbeigti Aģentūras līgumi.
7. **Piemērojamie normatīvie akti un strīdu risināšanas kārtība**
   1. Vienošanās un tās noteikumi apspriežami un interpretējami atbilstoši Latvijas Republikas normatīvajiem aktiem.
   2. Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Ja Puses 30 (trīsdesmit) kalendāro dienu laikā nespēs vienoties, strīdus un domstarpības, par kurām nav panākta vienošanās pārrunu ceļā, izskata hierarhiskās padotības kārtībā valsts pārvaldes ietvaros.
8. **Neizpaužama informācija**

Visa un jebkāda informācija, kas saistīta ar šo Vienošanos un/vai tās izpildi, kura nav publiski pieejama, nav izpaužama un var tikt atklāta trešajām personām tikai ar Pušu rakstisku piekrišanu vai normatīvajos aktos noteiktajos gadījumos pēc kompetentas valsts institūcijas pieprasījuma. Šis noteikums ir spēkā visu Vienošanās darbības laiku un arī pēc Vienošanās darbības izbeigšanās.

1. **Citi noteikumi**
   1. Vienošanās stājas spēkā tās abpusējas parakstīšanas brīdi un ir spēkā līdz 2027.gada 31.decembrim. Līdzēju tiesības un pienākumi ir spēkā arī pēc šajā punktā noteiktā termiņa beigām līdz to pilnīgai izpildei. Pušu tiesības prasīt Vienošanās neizpildes vai nepienācīgas izpildes rezultātā radušos zaudējumu atlīdzību ir spēkā arī pēc šajā punktā noteiktā termiņa beigām, kā arī saistības, kas izriet no Vienošanās, ir spēkā arī pēc šajā punktā noteiktā termiņa beigām līdz to pilnīgai izpildei.
   2. Vienošanās izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Vienošanās noteikumu tulkošanu.
   3. Puse nekavējoties informē otru Pusi par apstākļiem, kas apgrūtina Vienošanās izpildi, (apstākļi, kuru darbība sākusies pēc Vienošanās noslēgšanas un kurus Puses nevarēja iepriekš ne paredzēt, ne novērst saprātīgiem līdzekļiem, piemēram, sakaru pārrāvumi, stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, stāšanās spēkā) informācijā norādot, kādā termiņā pēc Puses uzskata ir iespējama un paredzama Vienošanās izpilde. Puses ir tiesīgas Vienošanās protokolā noteikto saistību termiņu attiecīgi pagarināt par laiku, kādu ir pastāvējuši apstākļi, kas rada grūtības Vienošanās izpildē.
   4. Vienošanās sagatavota latviešu valodā elektroniska dokumenta veidā uz 5 (piecām) lapām, ar 1 (vienu) pielikumu “Darījumu atmaksas kārtība” uz 2 (divām) lapām.
2. **Pušu rekvizīti**

|  |  |  |
| --- | --- | --- |
| **Valsts kase** | **Aģentūra** | **Iestāde** |
| Smilšu iela 1, Rīga  LV-1919  Tālr.: 67094222,  E-pasts: kase@kase.gov.lv  Reģistrācijas Nr.90000597275 | Valsts reģionālās attīstības aģentūra  Alberta iela 10, Rīga  LV – 1011  Tālr. 67079000,  E-pasts: pasts@vraa.gov.lv  Reģistrācijas Nr. 90001733697 | IESTĀDES REKVIZĪTI |
| *Amats*  **\_\_\_\_\_\_\_\_\_/***Vārds Uzvārds*/  (paraksts\*) | Direktors A.Undzēns | *Amats*  **\_\_\_\_\_\_\_\_/***Vārds Uzvārds*/  (paraksts\*) |
| INFORMĀCIJA PAR SAŅEMTAJIEM SASKAŅOJUMIEM | SASKAŅOTS  ar Vides aizsardzības un reģionālās attīstības ministrijas  2017. gada 05.decembra  atzinumu Nr. 19-17/9338 | INFORMĀCIJA PAR SAŅEMTAJIEM SASKAŅOJUMIEM |
| **DOKUMENTS IR PARAKSTĪTS AR DROŠU ELEKTRONISKO PARAKSTU** | | |
|  | | |
|  | | |
|  | | |

**Pielikums**

Vienošanās Nr.\_\_\_\_

*“Par maksājumu karšu pieņemšanas pakalpojuma nodrošināšanu*

*Vienotajā valsts un pašvaldību pakalpojumu portālā”*

**Darījumu atmaksas kārtība**

1. Šī kārtība (turpmāk– Kārtība) nosaka Iestādes un Aģentūras darbības saistībā ar Iestādes noformētiem Darījumiem, ja Kartes lietotājs ir apstrīdējis Darījumu un Darījuma diena jau ir slēgta (Darījuma dati no Portāla nosūtīti Karšu Apstrādes Centram vai jau veikta Darījuma apmaksa uz Valsts kases norādīto kontu).
2. Bankas Darījumu atmaksas rekvizīti.

AS „Citadele bankas” rekvizīti:

Saņēmējs: AS “Citadele banka”

Reģ. Nr.: 40103303559

IBAN: LV32PARX0000624870022

BIC: PARXLV22X

1. Ja Kartes lietotājs ir konstatējis kļūdaini veiktu Darījumu un ir vērsies pie Aģentūras ar lūgumu veikt Darījuma atmaksu, Aģentūra lūdz Kartes lietotājam sagatavot iesniegumu par Darījuma atmaksu, norādot personas datus, Darījuma atmaksas iemeslu, Darījuma datus un iesniegumam pievienot Darījumu apliecinošo dokumentu kopijas.
2. Ja kļūdaini veiktu Darījumu ir konstatējusi Aģentūra vai Karšu Apstrādes Centrs, Aģentūra nekavējoties sagatavo iesniegumu par Darījuma atmaksu un elektroniski parakstīta dokumenta (turpmāk – elektroniskais dokuments) formā iesniedz Iestādei saskaņošanai un Kārtības 9. un 10.punktā minēto darbību Darījuma atmaksas veikšanai.
3. Pēc kartes lietotāja rakstiska iesnieguma saņemšanas Aģentūra 3 (trīs) darba dienu laikā no iesnieguma saņemšanas elektroniskā pasta vēstulē nosūta savu atzinumu Iestādei (uz e-pastu \_\_\_\_\_\_\_\_\_) izvērtēšanai, klāt pievienojot Kartes lietotāja iesnieguma un Darījumu apliecinošo dokumentu kopijas.
4. Iestāde 2 (divu) darba dienu laikā no Aģentūras elektroniskā pasta vēstules saņemšanas dienas sniedz savu atzinumu, nosūtot to Aģentūrai elektroniskā pasta vēstulē (uz e-pastu \_\_\_\_\_\_\_\_\_\_\_\_).
5. Ja Iestāde un Aģentūra konstatē, ka Kartes lietotāja prasība nav pamatota, tad Aģentūra saskaņā ar Iestādes atzinumu 7 (septiņu) dienu laikā rakstiski uz iesniegumā norādīto Kartes lietotāja adresi nosūta informāciju par Darījuma atmaksas noraidīšanu, norādot pamatojumu.
6. Ja Iestāde un Aģentūra piekrīt iesniegumā norādītajai prasībai veikt Darījumu atmaksu, tad Aģentūra 7 (septiņu) dienu laikā no Kartes lietotāja rakstiska iesnieguma saņemšanas dienas sagatavo iesniegumu par Darījuma atmaksu un elektroniski parakstīta dokumenta (turpmāk – elektroniskais dokuments) formā iesniedz saskaņošanai Iestādei.
7. Iestāde 8 (astoņu) dienu laikā no Kārtības 4. vai 8.punktā minētā iesnieguma par Darījuma atmaksu saņemšanas dienas to saskaņo un sagatavo maksājuma rīkojumu par katru atmaksājamo Darījumu atsevišķi (maksājuma rīkojuma mērķī norādot Darījuma datumu un laiku, Darījuma kopsummu, autorizācijas kodu un references numuru) naudas pārskaitījumam no Iestādes konta, kurā iegrāmatoti Darījuma rezultātā saņemtie ieņēmumi, uz Kārtības 2.punktā norādīto Bankas Darījumu atmaksas kontu un iesniedz izpildei Valsts kasē Ministru kabineta noteiktajā kārtībā, kādā Valsts kase nodrošina maksājumu pakalpojumu sniegšanu. Ja Darījumu atmaksu veic par iekasētajiem valsts budžeta maksājumiem, Iestāde valsts vai pašvaldību nodevu administrēšanas procesu reglamentējošajos normatīvajos aktos noteiktajā kārtībā informē Valsts ieņēmumu dienestu par Darījumu atmaksu, norādot Kārtības 2.punktā noteiktos rekvizītus, kas jāizmanto Darījumu atmaksas veikšanai, kā arī maksājuma rīkojuma mērķa zonā norādāmo informāciju (Darījuma datumu un laiku, Darījuma kopsummu, autorizācijas kodu un references numuru).
8. Iestāde ne vēlāk kā 8 (astoņu) dienu laikā no Kārtības 4. vai 8.punktā minētā iesnieguma par Darījuma atmaksu saņemšanas dienas aizpildītu un parakstītu iesniegumu par Darījuma atmaksu Ministru kabineta noteiktajā kārtībā, kādā Valsts kase nodrošina maksājumu pakalpojumu sniegšanu, iesniedz Valsts kasei elektroniska dokumenta formā, nosūtot to uz e-pastu POS@kase.gov.lv un informācijai – Aģentūrai uz e-pastu \_\_\_\_\_\_\_\_.
9. Aģentūra pēc Kārtības 10.punktā minētā elektroniskā dokumenta saņemšanas nosūta rakstisku informāciju Kartes lietotājam uz tā iesniegumā norādīto adresi.
10. Šajā Kārtībā noteiktās Kartes lietotāja tiesības vērsties pie Aģentūras ar lūgumu veikt Darījuma atmaksu ir spēkā 13 (trīspadsmit) kalendāros mēnešus no attiecīgā Darījuma veikšanas dienas.